ป๊อบ ประหม่า ปะทะ เจมส์จิ ป้าแจ๋ว เคี่ยวหนัก เหตุพูดรัว ใน พยากรณ์ซ่อนรัก
ออร่าความหล่อ ตอนเป็นคทากร รั้วจุฬาฯ ทำให้ ป๊อบ - ธัชทร ทรัพย์อนันต์มีความโดดเด่น ถูกใจ ผู้กำกับ ป้าแจ๋ว ยุทธนา เลยทาบทามให้มาลองแคสติ้ง ด้วยความฉลาด มาดดี บทพลทัตไฮโซรูปหล่อ เจ้าของโรงแรม ในละคร พยากรณ์ซ่อนรัก ช่อง 3 จึงตกเป็นของน้องใหม่ป้ายแดงทันที แม้ช่วงแรกจะประหม่าที่ต้องปะทะ ซุปตาร์รุ่นพี่ เจมส์ จิรายุ บวกกับปัญหาการพูดที่รัว แต่พอป้าแจ๋วเคี่ยวหนักจนเข้าที่ บอกเลยฉายแววโดดเด่นไม่เบาโดย ป๊อบ ธัชทร กล่าวว่า เป็นละครเรื่องแรกของผมเลย ไม่เคยคิดมาก่อนว่าจะได้ทำงานตรงนี้ พอได้มาทำ ยากพอสมควร แต่เป็นโอกาสที่ดีที่ได้รับครับ หลังจากแคสติ้งผ่าน ป้าแจ๋วให้หนังสือ ศิลปะของการแสดง (ละครสมัยใหม่) มาอ่านก็ทำให้เข้าใจมากขึ้น บวกกับสิ่งที่ป้าแจ๋วและพี่ๆ ในกองแนะนำ ก็ทำงานง่ายขึ้น ปัญหาหนักของผมคือ เรื่องการพูด เพราะผมพูดเร็ว ป้าแจ๋วก็เคี่ยวหนักเลย คอยสอนว่าต้องคิดยังไง อารมณ์ประมาณไหน และปรับจังหวะการพูดได้ ก็เป็นธรรมชาติ ฟังรู้เรื่องมากขึ้น เพราะบท พลทัต เป็นเจ้าของโรงแรม ที่มีความมั่นใจ เป็นคนสนิทของนางเอก มีความเป็นห่วงเป็นใยตลอด ที่สำคัญ ต้องปะทะกับพระเอก พี่เจมส์ แทบทุกครั้งที่เจอ มีความประหม่าเบาๆ ต่อยเค้าไม่พอ ต้องเหวี่ยงใส่พี่เจมส์ด้วย (หัวเราะ) เกร็งสิครับส่วนเรื่องการดูดวง แต่ก่อนผมไม่เชื่อเลย จนได้เจอประสบการณ์ตรง ทำนายตรงมาก จากนั้นผมก็ดูเพื่อเป็นไกด์ไลน์ ให้ใช้ชีวิตอย่างระมัดระวัง หลังจากนี้ต้องติดตาม ว่าปมความน่าสงสัยในเรื่องนี้จะโหดขึ้นแค่ไหน ใครคือผู้ร้ายตัวจริง สนุก ลุ้นระทึกแน่นอน ออกอากาศทุกวันจันทร์และอังคาร เวลา 20.20 น. ทางช่อง 3 กด 33ครับ ป๊อบกล่าวอ่านเรื่องย่อนิยายไทยรัฐทุกเรื่อง >> คลิกที่นี่
ออร่าความหล่อ ตอนเป็นคทากร รั้วจุฬาฯ ทำให้ ป๊อบ - ธัชทร ทรัพย์อนันต์ มีความโดดเด่น ถูกใจ ผู้กำกับ ป้าแจ๋ว ยุทธนา เลยทาบทามให้มาลองแคสติ้ง ด้วยความฉลาด มาดดี บท พลทัต ไฮโซรูปหล่อ
พยากรณ์ซ่อนรัก,ป๊อบ ธัชทร,ธัชทร ทรัพย์อนันต์,เจมส์ จิรายุ,พยากรณ์ซ่อนรัก เรื่องย่อ,ละครช่อง3,นิยาย,ละคร